ai4bharat/Pralekha huggingface dataset:
அணுசக்தி அமைச்சகம்
கடந்த 2021-22-ம் ஆண்டில் நாட்டில் மொத்த மின் உற்பத்தியில் 3.15 சதவீதத்துடன் அணுமின் உலைகள் 47,112 மில்லியன் யூனிட் மின்சாரத்தை உற்பத்தி செய்துள்ளதாக டாக்டர் ஜிதேந்திர சிங் தெரிவித்தார்
கடந்த 2021-22-ம் ஆண்டில் நாட்டில் மொத்த மின் உற்பத்தியில் 3.15 சதவீதத்துடன் அணுமின் உலைகள் 47,112 மில்லியன் யூனிட் மின்சாரத்தை உற்பத்தி செய்துள்ளதாக மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் தெரிவித்தார்.
இது குறித்து மக்களவையில் இன்று கேள்வி ஒன்றுக்கு எழுத்துப்பூர்வமாக பதிலளித்த அவர், தற்போதைய அணுமின் உற்பத்தி திறன் 6780 மெகாவாட்டாக உள்ள நிலையில் அதனை 2031-ம் ஆண்டுக்குள் 22480 மெகாவாட்டாக உயர்த்துவதற்கான திட்டங்கள் நடைபெற்று வருவதாகக் கூறினார்.
அறிவியல் மற்றும் தொழில்நுட்பத்துறை
கொவிட் 19 பரிசோதனையில், நோய்த்தொற்றைத் துரிதமாகக் கண்டறியும் கருவிப்பெட்டியை புனேவை சேர்ந்த ஸ்டார்ட் அப் நிறுவனம் உருவாக்கியுள்ளது
நோய்களை வேகமாகக் கண்டறியும் புதுமையான பொருள்களை உருவாக்குவதற்காக 2018இல் தொடங்கப்பட்ட புதிய நிறுவனம்  ஃபாஸ்ட்சென்ஸ் டயாக்னஸ்டிக்ஸ்  என்பதாகும். அறிவியல் மற்றும் தொழில்நுட்பத்துறையின் நிதியுதவியைப் பெறும் இந்த நிறுவனம் தற்போது கொவிட்-19 தொற்றினைக் கண்டறிவதற்காக இரண்டு பொருள்களை உருவாக்கி வருகிறது.
புற்று நோய், கல்லீரல் நோய்கள் மற்றும் புதிதாகப் பிறந்த குழந்தைகளின் குருதியில் காணப்படும் நச்சுத்தன்மை போன்ற சிக்கலான நோய்களை ஆரம்பத்திலேயே கண்டுபிடிப்பதற்கு ஏற்கனவே உபயோகத்தில் இருக்கும் தனது உலகளாவிய தளமான 'ஆம்னி சென்ஸ்' போன்று, கொவிட்-19க்கு என பிரத்யேகமாக கொவ்இ-சென்ஸ் என்னும் தொழில்நுட்பத்தை இந்த நிறுவனம் முன்மொழிந்துள்ளது. நோயாளி இருக்கும் இடத்திலேயே விரைவாக, எளிதில் உபயோகிக்கக் கூடிய, சரியாகப் பரிசோதனை செய்யக்கூடிய கொவ்இ-சென்ஸ்க்கு காப்புரிமை கோரப்பட்டுள்ளது.
நோயாளி இருக்கும் இடத்திலேயே பரிசோதனை செய்யக்கூடிய ஃபாஸ்ட்சென்ஸ் டயாக்னஸ்டிக்ஸ் நிறுவனத்தின்  கருவிப்பெட்டிகள் விரைவாகவும், அதிகம் பயிற்சி பெற்ற தொழில்நுட்பவியலாளர்கள் இல்லாத நிலையிலும் பரிசோதனைகளை செய்து, கொவிட் 19க்கு எதிரான போரில் இந்தியாவின் பரிசோதனை முயற்சிகளை பலப்படுத்தும்.
தேசிய நச்சுயிரி இயல் நிறுவனத்துடன்  இணைந்து பணியாற்ற இந்தக் குழு திட்டமிட்டுள்ளது. இதற்கான அதிகாரப்பூர்வ ஒப்புதலுக்கான செயல்திறன் மதிப்பீடு செயல்முறையில் உள்ளது. மேலும், இந்தக் கருவியின் பெருமளவிலான தயாரிப்பு மற்றும் உபயோகத்துக்காக சந்தையில் ஏற்கனவே உள்ளவர்களிடம் இந்தக் குழு தொடர்பில் உள்ளது.
பிரதமர் அலுவலகம்
காந்தி ஜெயந்தியை முன்னிட்டு காந்தி ஸ்மிருதியில் நடைபெற்ற பிரார்த்தனை கூட்டத்தில் பிரதமர் கலந்து கொண்டார்
இன்று காந்தி ஜெயந்தியை முன்னிட்டு காந்தி ஸ்மிருதியில் நடைபெற்ற பிரார்த்தனை கூட்டத்தில் பிரதமர் திரு நரேந்திர மோடி கலந்து கொண்டார்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
"#காந்திஜெயந்தியை முன்னிட்டு காந்தி ஸ்மிருதியில் நடந்த பிரார்த்தனை கூட்டத்தில் கலந்துகொண்டேன்." .
ரெயில்வே அமைச்சகம்
பிரத்யேக சரக்கு வழித்தட திட்டம்
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய ரயில்வே, தகவல் தொடர்பு, மின்னணு மற்றும் தகவல் தொழில்நுட்பம் அமைச்சர் திரு அஷ்வினி வைஷ்ணவ் கீழ்காணும் தகவல்களை வழங்கினார்.
சரக்குக் கட்டணங்களை போட்டித்தன்மையுடையதாக மாற்றுவதற்கு பல முயற்சிகள் / நடவடிக்கைகளை இந்திய ரயில்வே எடுத்துள்ளது. தாராளமயமாக்கப்பட்ட தானியங்கி சரக்கு தள்ளுபடி கொள்கை, கட்டண தள்ளுபடி முதலியன இதில் அடங்கும்.
ரயில் சரக்குகளைக் கையாள்வதற்கான கூடுதல் முனையங்களை மேம்படுத்துவதில் தொழில்துறையின் முதலீட்டை அதிகரிக்க, புதிய 'கதி சக்தி பல்முனை சரக்கு முனைய  கொள்கை 15.12.2021 அன்று தொடங்கப்பட்டது. அடுத்த மூன்று நிதியாண்டுகளுக்குள் 100 கதி சக்தி சரக்கு முனையங்களை செயல்பாட்டுக்கு கொண்டு வர இலக்கு நிர்ணயிக்கப்பட்டுள்ளது.
சரக்கு சந்தையில் ரயில்வேயின் பங்கை மேம்படுத்தவும், மேலும் கவர்ச்சிகரமானதாக மாற்றவும், சரக்கு நடவடிக்கைகளில் விரிவான கணினிமயமாக்கல் போன்ற பல நடவடிக்கைகள் எடுக்கப்பட்டுள்ளன. அதிக திறன் கொண்ட இன்ஜின்கள் மற்றும் பெட்டிகள், டிராக் மற்றும் சிக்னலில் முன்னேற்றம், புதிய தொழில்நுட்பம் மற்றும் மேலாண்மை நடைமுறைகளை பின்பற்ற பணியாளர்கள் மற்றும் அதிகாரிகளுக்கு பயிற்சி போன்ற நடவடிக்கைகளும் எடுக்கப்பட்டுள்ளன.
இரண்டு பிரத்யேக சரக்கு வழித்தடங்களின் கட்டுமானப் பணிகளை ரயில்வே அமைச்சகம் தற்போது மேற்கொண்டுள்ளது. கிழக்கு அர்ப்பணிக்கப்பட்ட சரக்கு வழித்தடத்திலும்  மேற்கு அர்ப்பணிக்கப்பட்ட சரக்கு வழித்தடத்திலும்  பணிகள் நடைபெற்று வருகின்றன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814050
பிரதமர் அலுவலகம்
புத்த பவுர்ணமி - பிரதமர் வாழ்த்து
புத்த பவுர்ணமியை முன்னிட்டு பிரதமர் திரு. நரேந்திர மோடி நாட்டு மக்களுக்கு வாழ்த்து தெரிவித்துள்ளார். பிரதமர் தனது வாழ்த்துச் செய்தியில் தெரிவித்துள்ளதாவது:
“அனைவருக்கும் புத்த பவுர்ணமி வாழ்த்துகள். இன்று கவுதம புத்தரின் தனித்துவமான பண்புகளை நினைவு கூறுகிறோம். அவரின் சிறந்த எண்ணங்கள் நம்மைத் தொடர்ந்து வழிநடத்திச் செல்லும்.
இணக்கமான, நேர்மையான மற்றும் கருணை மிகுந்த சமூகத்தை உருவாக்குவதில் கவுதம புத்தர் நம்மைத் தொடர்ந்து ஊக்கமளிப்பார்” என்று பிரதமர் தனது வாழ்த்துச் செய்தியில் கூறியுள்ளார்.
எரிசக்தி அமைச்சகம்
சுதந்திரத்தின் 75-வது ஆண்டுப் பெருவிழாவின் பகுதியாக மூன்று மாநிலங்களில் ஒளித்திருவிழாவை ஊரக மின்மயக் கழகம் ஏற்பாடு செய்திருந்தது
சுதந்திரத்தின் 75-வது ஆண்டுப் பெருவிழாவின் பகுதியாக மணிப்பூர். ஒடிசா, சத்தீஷ்கர், ஆகிய மூன்று மாநிலங்களில் ஒளித்திருவிழாவை ஊரக மின்மயக் கழகம் இன்று ஏற்பாடு செய்திருந்தது. அனைத்து கிராமங்களுக்கும், மின்சார கட்டமைப்பை வெற்றிகரமாக வழங்குவதற்கான தீன்தயாள் உபாத்யாயா கிராம ஒளித்திட்டம் தொடங்கப்பட்டதன் 4-வது ஆண்டினை குறிக்கும் வகையில், இந்த விழாவிற்கு ஏப்ரல் 28, தெரிவு செய்யப்பட்டது.
மணிப்பூர் மாநிலத்தில் மின் இணைப்பு வழங்கப்பட்ட கடைசி கிராமமான லீசாங் கிராமத்தில் இந்த நிகழ்வு நடத்தப்பட்டது. இந்த நிகழ்ச்சியில், பல பிரமுகர்களும் உள்ளூர் மக்களும் கலந்து கொண்டனர். மின்சார பயன்பாடு, மின் கட்டணம், சிக்கனமான எரிசக்தி ஆகியவற்றில் விழிப்புணர்வை பரவலாக்க பல்வேறு கலைநிகழ்ச்சிகளுக்கு ஏற்பாடு செய்யப்பட்டிருந்தது. வினாடி, வினா போன்ற போட்டிகளும் நடத்தப்பட்டன. இவற்றில் வெற்றி பெற்றவர்களுக்கு பரிசாக எல்இடி பல்புகள் வழங்கப்பட்டன.
குடியரசுத் தலைவர் செயலகம்
பத்திரிகை குறிப்பு
பிரதமரின் அறிவுரையை ஏற்று, கீழ்காணும் அமைச்சர்களின் ராஜினாமாவை குடியரசுத் தலைவர் உடனடியாக ஏற்றுக் கொண்டார்
1. திரு டி வி சதானந்த கவுடா
2. திரு ரவி சங்கர் பிரசாத்
3. திரு தாவர் சந்த் கெலோட்
4. திரு ரமேஷ் பொக்ரியால் 'நிஷாங்க்'
5. டாக்டர் ஹர்ஷ் வர்தன்
6. திரு பிரகாஷ் ஜவடேகர்
7. திரு சந்தோஷ் குமார் கங்குவார்
8. திரு பாபுல் சுப்ரியோ
9. திரு தோத்ரே சஞ்சய் ஷாம்ராவ்
10. திரு ரத்தன்லால் கட்டாரியா
11. திரு பிரதாப் சந்திர சாரங்கி
12. சுஷ்ரி தேபஶ்ரீ சௌத்ரி
-----
(
பாதுகாப்பு அமைச்சகம்
தேசத்தின் ஒட்டுமொத்த வளர்ச்சியை உறுதி செய்ய அனைவரும் ஒருங்கிணைந்த சுகாதாரத்தை பேண வேண்டும் அமைச்சர் ராஜ்நாத் சிங்
மருத்துவ அறிவியலுக்கான தேசிய அகாடமியின் 63-வது நிறுவன நாள் விழாவில் காணொலி வாயிலாக உரையாற்றிய மத்திய பாதுகாப்புத் துறை அமைச்சர் திரு ராஜ்நாத் சிங் தேசத்தின் ஒட்டுமொத்த வளர்ச்சியை உறுதி செய்ய அனைவரும் ஒருங்கிணைந்த சுகாதாரத்தை பேண வேண்டும் என்று கூறினார். உடல்நலன், மனநலன் மற்றும் ஆன்மாவின் நலன் ஆகியவை இணைந்த ஒருங்கிணைந்த சுகாதாரம் அவசியம் என்று அவர் அப்போது குறிப்பிட்டார். இந்திய சுகாதாரத் துறை, மருத்துவக் கல்வி மற்றும் ஆராய்ச்சிகளில் மருத்துவ அறிவியலுக்கான தேசிய அகாடமியின் பங்கை அவர் பாராட்டினார். நாடு முழுவதும் 6 எய்ம்ஸ் மருத்துவமனைகளை அமைப்பதற்கான நடவடிக்கை மற்றும் சுகாதார கொள்கை வடிவமைப்பு ஆகியவற்றிலும் இந்த அமைப்பின் பங்களிப்பு இன்றியமையாதது என்று அமைச்சர் கூறினார்.
சுகாதாரத் துறையில் மத்திய அரசு மேற்கொண்டு வரும் பல்வேறு முன்முயற்சிகள் பற்றி பட்டியலிட்ட அமைச்சர் திரு ராஜ்நாத் சிங் பொதுமக்கள் நலன் சார்ந்த மருத்துவத் துறை விவகாரங்களில் தொடர்ந்து ஆராய்ச்சிகளை மேற்கொள்ள வேண்டும் என்று மருத்துவத் துறையினரை அவர் வலியுறுத்தினார். கொரோனா தொற்றின் போது, மருத்துவ ஆராய்ச்சிகள் எவ்வளவு முக்கியத்துவம் வாய்ந்த்து என்பதை நாம் உணர்நதோம் என்றார் அவர். இந்தத் துறையில் மேற்கொள்ளப்படும் ஆராய்ச்சிகள் வாயிலாக கிடைக்கும் பலன்கள் உடனடியானது என்பதோடு இந்த ஆராய்ச்சியின் முடிவுகள் இந்தியாவிற்கு மட்டுமின்றி பல்வேறு உலக நாடுகளுக்கும் பயனுள்ளதாக அமைந்தது என்றார்.
உலக சுகாதார அமைப்பின் கூற்றுப்படி, சுகாதாரம் என்பது உடலளவிலான மற்றும் மனதளவிலான சுகாதாரம் மட்டுமல்ல, அது சமூக அடிப்படையிலும் ஒருவரது நலனை பேணுவதே ஒட்டுமொத்த சுகாதாரமாக கருதப்படுகிறது என்று அமைச்சர் குறிப்பிட்டார். தற்போது உள்ள நிலையில் பெரும்பாலான பொதுமக்களுக்கு இந்த சமூக அடிப்படையிலான நலன் பாதிப்பை எதிர்கொண்டு வருவதாக கூறினார். பலர் வேலை தேடி தங்களது வாழ்விடங்களை மாற்றிக் கொள்வதால் தனிமை மற்றும் பாதுகாப்பற்றதாக கருதும் சூழல் ஆகியவை அவர்களது உடல்நலத்தை பாதிக்கிறது என்று அமைச்சர் குறிப்பட்டார். மேலும் பல குடும்பங்களில் தனிக்குடித்தனம் மற்றும் குறு குடும்ப அமைப்புகள், பெற்றோரில் ஒருவர் மட்டுமே குழந்தை பாரமரிப்பை கவனித்தல் போன்ற நிலைகளாலும் இத்தகைய பிரச்சனைகள் ஏற்படுவதாக அமைச்சர் எடுத்துரைத்தார்.
இத்தகைய பிரச்சனைகளை ஆரம்ப நிலையிலேயே கண்டறிந்து அதற்கான தீர்வுகளை எட்டாத வரையில் திருமணம் என்ற அமைப்பு கேள்விக் குறியாகி விடும் என்பதோடு, ஒற்றை நபர் வாழும் இல்லங்கள் அதிகரிக்கும் நிலை உண்டாகி விடும் என்பதும் அமைச்சர் அச்சம் தெரிவித்தார். அடிப்படையில் இது தனிமனிதரின் விருப்பம் என்று எடுத்துக் கொள்ளப்பட்டாலும், நிஜத்தில் மிகப்பெரும் சமூக அவலமாக உருவெடுத்து வரும் இந்தப் பிரச்சனைக் காரணமாக மனிதர்கள் தனிமையை நோக்கி உந்தப்படுகிறார்கள் என்பது நிதர்சனம். இது தடுக்கப்பட வேண்டும் பல்வேறு மருத்துவ ஆராய்ச்சிகள் மூலம் தனிமையே உடல்நலன், மனநலன் ஆகியவை பாதிப்படைவதற்கான முக்கிய காரணியாக அமைந்திருக்கிறது என்று கண்டறியப்பட்டுள்ளதாக அவர் கூறினார். இது பலருக்கு உளவியல் ரீதியிலான பாதிப்புகளையும் ஏற்படுத்துவதாக அவர் தெரிவித்தார்.
|
பிரதமர் அலுவலகம்
|
கடந்த 6 மாதங்களில் மேற்கொள்ளப்பட்ட பல முடிவுகள் 130 கோடி இந்தியர்களின் வாழ்க்கைக்கு வலுசேர்த்துள்ளது: பிரதமர்
கடந்த 6 மாதங்களில் மேற்கொள்ளப்பட்ட பல முடிவுகள் 130 கோடி இந்தியர்களின் வாழ்க்கைக்கு வலுசேர்த்துள்ளதாகப் பிரதமர் திரு நரேந்திர மோடி தெரிவித்துள்ளார். ‘அனைவரும் இணைவோம்-அனைவரும் உயர்வோம்-அனைவரையும் அரவணைப்போம்’ என்ற கோட்பாட்டின் உந்துதலுடனும், 130 கோடி இந்தியர்களின் வாழ்த்துக்களுடனும், இந்தியாவின் மேம்பாட்டுக்கும், புதுப்பிக்கப்பட்ட வீரியத்துடன், 130 கோடி இந்தியர்களின் வாழ்க்கைக்கு வலுசேர்க்கவும், அரசு தொடர்ந்து பணியாற்றி வருகிறது என்று அவர் கூறியுள்ளார்.
கடந்த ஆறு மாதங்களில் அரசு மேற்கொண்ட எண்ணற்ற முடிவுகள், இந்தியாவை மேலும் வளர்ச்சி அடையச் செய்துள்ளது, சமூகத்திற்கு அதிகாரமளித்தலை வேகப்படுத்தியுள்ளது, ஒற்றுமையை விரிவாக்கியுள்ளது என்று அவர் தெரிவித்துள்ளார். “வரும் காலத்தில் மேலும் கூடுதலாக செயல்பட நாங்கள் விரும்புகிறோம், இதன்மூலம் வளமிக்க, வளர்ச்சி நிறைந்த, புதிய இந்தியாவை நாங்கள் உருவாக்குவோம்” என்றும் அவர் கூறியுள்ளார்.
உள்துறை அமைச்சகம்
தொடர்ந்து ஏற்படும் பேரழிவுக்குப் பிந்தைய ஆபத்துகளில் இருந்து மீட்பதை மேம்படுத்துவதற்கு மிகப்பெரிய முதலீடு தேவை என இந்தியா யோசனை தெரிவித்துள்ளது.
உலான் பாட்டரில் நடைபெறும் பேரழிவு இடர் குறைப்பு தொடர்பான ஆசிய அமைச்சர்கள் நிலை மாநாட்டின்  3-வது நாளில் பேரழிவு மீட்புக்கு மாபெரும் முதலீடு தேவையென இந்தியா யோசனை தெரிவித்துள்ளது. பேரழிவு மீட்பில் முக்கியமான அடிப்படை கட்டமைப்பு மேம்பாடு, முன்கூட்டியே அறிகுறிகளை குறிப்பாக அனல்காற்று போன்று தொடர்ந்து ஏற்படும் இடர்கள் பற்றி எச்சரிக்கை செய்வதை மேம்படுத்துவது ஆகிய யோசனைகளையும் அது தெரிவித்துள்ளது.
மீட்புப் பணிகளுக்கான முதலீடு குறித்த விவாதத்திற்கு மத்திய உள்துறை இணையமைச்சர் திரு கிரண் ரிஜிஜூ தலைமை தாங்கினார். அதிகரிக்கும் முதலீடு மற்றும் பயன்களுக்கான பொறுப்பு என்பவை சம அளவாக இருக்க வேண்டும் என்று திரு ரிஜிஜூ வலியுறுத்தினார். பேரழிவு ஆபத்தைத் தடுப்பதை தனியான ஒரு செயல்பாடாக கொள்வதைவிட தேசிய அரசுகள் பட்ஜெட் நடைமுறையின் ஒருங்கிணைந்த பகுதியாக்குவதற்கு அவர் ஊக்கப்படுத்தினார். மங்கோலியா போன்ற நாடுகளில் “முன்னறிவிப்பு அடிப்படையிலான நிதி ஒதுக்கீடு” என்பது போன்ற புதிய யோசனைகள் பேரழிவு ஆபத்து குறைப்புக்கான நிதியை உறுதிசெய்ய உதவுகின்றன என்றும், இதனால் விரும்பத்தக்க பலன்கள் கிடைத்துள்ளன என்றும் அவர் கூறினார்.
(Visitor Counter : 118
குடியரசுத் துணைத் தலைவர் செயலகம்
நாட்டின் அமைதி மற்றும் ஒருமைப்பாட்டை அச்சுறுத்தும் சக்திகளுக்கு எதிராக குடியரசு துணைத்தலைவர் எச்சரிக்கை விடுத்துள்ளார்
பிரிவினைவாத திட்டத்தின் மூலம் நாட்டின் அமைதி மற்றும் ஒருமைப்பாட்டை அச்சுறுத்தும் சுயநல சக்திகளுக்கு எதிராக குடியரசு துணைத்தலைவர் திரு எம் வெங்கய்ய நாயுடு எச்சரிக்கை விடுத்துள்ளார். விஜயவாடாவில் இன்று விடுதலைப் போராட்ட வீரரும் பத்திரிகையாளருமான தமராஜூ புண்டரிகாக்ஷூடுவின் வாழ்க்கைப் பயணம் குறித்த நூலினை வெளியிட்டுப் பேசிய அவர், எந்தவொரு கலாச்சாரத்தையும் சமயத்தையும் மொழியையும், சிறுமைப்படுத்துவது இந்திய கலாச்சாரம் அல்ல என்பதை வலியுறுத்தினார். இந்தியாவை பலவீனப்படுத்தும் முயற்சிகளை முறியடிப்பதற்கும் ஒன்றுபட்டு தேசத்தின் நலன்களை பாதுகாப்பதற்கும் ஒவ்வொரு குடிமகனும் பொறுப்பேற்க அவர் அழைப்பு விடுத்தார்.
அனைத்து கலாச்சாரங்களுக்கு மதிப்பளிப்பதும், சகிப்புத்தன்மையும் இந்திய நாகரீகத்தின் மாண்புகள் என்பதை சுட்டிக்காட்டிய குடியரசு துணைத்தலைவர், இதற்கு எதிரான சம்பவங்கள் இந்தியாவின் சமயச்சார்பற்ற கோட்பாடுகளை சீர்குலைக்க முடியாது என்றார். இந்தியாவின் செல்வாக்கை சர்வதேச அரங்கில் சீர்குலைக்கச் செய்யும் முயற்சிகளுக்கு எதிர்ப்புத் தெரிவித்த திரு நாயுடு, இந்தியாவின் நாடாளுமன்ற ஜனநாயகமும், பன்முகத்தன்மையும், உலகத்திற்கு எடுத்துக்காட்டாக இருக்கின்றன என்றார்.
இந்த நிகழ்ச்சியில், நூலின் தொகுப்பாசிரியரான திரு எல்லப்பிரகட மல்லிகார்ஜூன ராவ் மேற்கொண்ட ஆராய்ச்சி மற்றும் தகவல்கள் சேகரிப்புக்காக அவரை திரு நாயுடு பாராட்டினார். விஜயவாடாவில் உள்ள ஸ்வர்ண பாரத் அறக்கட்டளையின் பல்வேறு திறன் மேம்பாட்டுத் திட்டங்களின் பயிற்சியாளர்களுக்கு சான்றிதழ்களையும் அவர் வழங்கினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1841805
சிறப்பு சேவைகள் மற்றும் கட்டுரைகள்
சூடானிலிருந்து ஆபரேஷன் காவேரி மீட்புக் குழு மூலம் இதுவரை மீட்கப்பட்ட 1,191 பயணிகளில் 117 பேர் மஞ்சள் காய்ச்சலுக்கு தடுப்பூசி போடாததால் தனிமைப் படுத்தப்பட்டுள்ளனர்
அனைத்து பயணிகளும் அறிகுறியற்றவர்களாக இருந்தால் 7 நாட்களுக்குப் பிறகு வீடு திரும்புவர்
மத்திய அரசின் வெளியுறவுத் துறை அமைச்சகமும் சுகாதாரம் மற்றும் குடும்ப நல அமைச்சகமும், 'ஆபரேஷன் காவேரி' மீட்பு முயற்சியில் சூடானில் இருந்து இந்தியாவைச் சேர்ந்த சுமார் 3,000 பயணிகளை இந்தியா அழைத்து வரும் முயற்சிகளை மேற்கொண்டுள்ளன. மீட்டு வரும் பயணிகளுக்குத் தேவையான தனிமைப்படுத்தல் வசதிகள் ஏற்பாடு செய்யப்பட்டுள்ளன. இதுவரை மொத்தம் 1,191 பயணிகள் வந்துள்ளனர். அதில் 117 பயணிகள் மஞ்சள் காய்ச்சலுக்கு தடுப்பூசி போடாததால் தற்போது தனிமைப்படுத்தப்பட்டுள்ளனர். அனைத்து பயணிகளும் அறிகுறியற்றவர்களாக இருந்தால் 7 நாட்களுக்குப் பிறகு சொந்த ஊர்களுக்கு அனுப்பி வைக்கப்படுவார்கள்.
இவர்களுக்கு விமான நிலைய சுகாதார அதிகாரிகள்  மற்றும் சுகாதாரம் மற்றும் குடும்ப நல அமைச்சகம் ஆகியவற்றால் நிர்வகிக்கப்படும் தனிமைப்படுத்தப்பட்ட மையங்களில், மாநிலங்களில் உள்ள பல்வேறு மருத்துவமனைகளில் புரிந்துணர்வு ஒப்பந்தம்  மற்றும் மத்திய அரசு ஆகியவற்றால் நிர்வகிக்கப்படும் தனிமைப்படுத்தப்பட்ட மையங்களில் இலவச உணவு வசதியுடன் தங்குமிடம் வழங்கப்படுகிறது.
முதல் குழுவில் 360 பயணிகள் டெல்லிக்கு வந்தனர், இதில் எவரும் தனிமைப் படுத்தப்படவில்லை, அதைத் தொடர்ந்து இரண்டாவது விமானம் ஏப்ரல் 26 அன்று 240 பயணிகளுடன் மும்பைக்கு வந்தது. அதில் 14 பேர் தனிமைப்படுத்தப்பட்டனர். தடுப்பூசி சான்றிதழ் சரிபார்த்த பிறகு இருவர் விடுவிக்கப்பட்டனர்.
மூன்றாவது விமானம் நேற்று பிற்பகலில் பெங்களூரு வந்தடைந்தது. 360 பயணிகளில் 47 பேர் ஆரம்பத்தில் தனிமைப்படுத்தப்பட்டனர். தடுப்பூசி சான்றிதழ் சரிபார்த்த பிறகு 3 பேர் இன்று விடுவிக்கப்பட்டனர். மேலும் ஐந்து பயணிகளின் சரிபார்ப்பு நடந்து வருகிறது. நான்காவது விமானம் நேற்று மாலை டெல்லிக்கு 231 பயணிகளுடன் வந்தடைந்தது. அதில் 61 பேர் தனிமைப்படுத்தப்பட்டனர். ஐந்தாவது விமானம் இன்று இரவு 367 பயணிகளுடன் டெல்லி வந்து சேரும் என எதிர்பார்க்கப்படுகிறது. மேலும் 320 பயணிகளுடன் கூடுதல் விமானம் நாளை காலை 10:30 மணிக்கு பெங்களூருக்கு வரும் என எதிர்பார்க்கப்படுகிறது.
'ஆபரேஷன் காவேரி' என்பது சூடானில் சிக்கித் தவிக்கும் இந்தியக் குடிமக்களை பாதுகாப்பாக மீட்பதற்காக இந்திய அரசால் தொடங்கப்பட்ட மீட்பு நடவடிக்கையாகும். சூடானில் நிலவும் நெருக்கடிக்கு மத்தியில் ஏப்ரல் 24, 2023 அன்று மீட்பு நடவடிக்கை தொடங்கப்பட்டது. வெளிவிவகார அமைச்சகம், இந்திய விமானப்படை மற்றும் சூடானில் உள்ள இந்தியத் தூதரகம் உள்ளிட்ட அதிகாரிகள் குழு இந்தியர்கள் பாதுகாப்பாக வெளியேற்றப்படுவதற்கான அனைத்து நடவைக்கைகளையும் மேற்கொள்கின்றனர். வெளியேற்றத்தின் போது, இந்தியர்கள் சூடானில் இருந்து தலைநகர் கார்ட்டூமுக்கு மாற்றப்படுவார்கள், அங்கு அவர்கள் இந்தியாவுக்கு விமானம் மூலம் அனுப்பி வைக்கப்படுகின்றனர்.
ரெயில்வே அமைச்சகம்
யூடிஎஸ் மொபைல் செயலி தற்போது இந்தியிலும் கிடைக்கிறது
இந்திய அரசின் டிஜிட்டல் இந்தியா முன்முயற்சியாகவும், பணமில்லா பரிவர்த்தனைகள், உடல் தொடர்பில்லாமல் பயணச்சீட்டு வழங்கும் முறை மற்றும் வாடிக்கையாளர் வசதி மற்றும் அனுபவத்தை மேம்படுத்தி ஊக்குவிக்கும் நோக்குடனும், யூபிஎஸ் கைப்பேசி செயலி தற்போது ஆங்கிலம் தவிர இந்தி மொழியிலும் கிடைக்கிறது.
பயனர் தனக்கு விருப்பமான மொழியை தேர்வு செய்யலாம். செயலியை பயன்படுத்தி, பயனர்கள் காகிதமற்ற அல்லது காகித பயணச்சீட்டு முறையை தேர்வு செய்யலாம் மற்றும் கீழ்காணும் எந்த வகை பயணச்சீட்டுகளையும் பதிவு செய்யலாம்:-பயண டிக்கெட் முன்பதிவுசீசன் டிக்கெட் முன்பதிவு/புதுப்பித்தல்பயணமேடை சீட்டு முன்பதிவு
மொபைல் பயணச்சீட்டு முறையின் நன்மைகள்வரிசையில் காத்திருக்க வேண்டாம்.காகிதமற்ற மற்றும் சுற்றுச்சூழலுக்கு உகந்த முறைடிக்கெட் முன்பதிவு செய்தவுடன், இணைய இணைப்பு இல்லாமல் ஆஃப்லைன் முறையில் கூட பயணச்சீட்டை பரிசோதகருக்கு காட்டலாம்.அவசரமாக அல்லது பயணிக்க கடைசி நிமிட முடிவு எடுக்கும் பயணிகள் உடனடியாக புக் செய்யலாம். ரயில் நிலையங்களில் பல்வேறு இடங்களிலும் இருக்கும் கியு ஆர் குறியீட்டை பயன்படுத்தி பதிவு செய்யலாம்.இந்த வசதி தற்போது 1600 நிலையங்களில் உள்ளது.வாலட், டெபிட் கார்டு, கிரெடிட் கார்டு, நெட் பேங்கிங், யுபிஐ மற்றும் இ வாலெட்டுகளை பயணிகள் பயன்படுத்தலாம்.மலிவானது: - ரயில்-வாலட் வசதியைப் பயன்படுத்தும் வாடிக்கையாளருக்கு ரீசார்ஜில் 5% போனஸ் வழங்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1757744
அறிவியல் மற்றும் தொழில்நுட்பத்துறை
அடுத்த தலைமுறை டிரான்சிஸ்டர்களுக்காக குறைந்த தொடர்பு எதிர்ப்பு உலோக-குறைக்கடத்தி இடைமுகம் வடிவமைக்கப்பட்டுள்ளது
அடுத்த தலைமுறை டிரான்சிஸ்டர்களுக்காக இரட்டை பரிமாண மோனோலேயர்களுடன் குறைந்த தொடர்பு எதிர்ப்பு உலோக-குறைகடத்தி இடைமுகத்தை ஆராய்ச்சியாளர்கள் வடிவமைத்துள்ளனர். சாதனத்தின் செயல்திறனை இது அதிகரிக்கும்.
பொருட்களின் மின்னணு பண்புகளில் உள்ள பண்பேற்றம் மின்னணுவியலில் எதிர்கொள்ளும் உலோக-குறைகடத்தி தொடர்பு எதிர்ப்பைக் குறைப்பதன் மூலம் சாதனத்தின் செயல்திறனை மேம்படுத்துவதில் ஒரு வரப்பிரசாதமாக மாறியுள்ளது.
அறிவியல் மற்றும் தொழில்நுட்பத் துறையின் கீழ் இயங்கும் தன்னாட்சி பெற்ற நிறுவனமான இந்திய நானோ அறிவியல் மற்றும் தொழில்நுட்பக் கழகத்தின் விஞ்ஞானிகள், புதிய இரட்டை பரிமாண செமிகண்டக்டிங் மோனோலேயர்களை பரிந்துரைத்துள்ளனர்.
வெளியீடுகள்:
https://pubs.rsc.org/en/content/articlelanding/2021/nr/d1nr00149c
https://journals.aps.org/prb/abstract/10.1103/PhysRevB.104.165421
மேலதிக தகவல்களுக்கு, இந்திய நானோ அறிவியல் மற்றும் தொழில்நுட்பக் கழகத்தின் விஞ்ஞானி  மற்றும் தலைவரான  பேராசிரியர் அபிர் டே சர்காரை  தொடர்பு கொள்ளவும்
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814790
ஜல்சக்தி அமைச்சகம்
வீட்டுக்கு வீடு குடிநீர் குழாய் வசதி இருக்கும் யூனியன் பிரதேசமானது புதுச்சேரி
கிராமங்களில் உள்ள ஒவ்வொரு வீடுகளிலும், குடிநீர் குழாய் இணைப்பு வழங்கியதன் மூலம், வீட்டுக்கு வீடு குடிநீர் குழாய் இணைப்பு இருக்கும் யூனியன் பிரதேசமாக புதுச்சேரி மாறியுள்ளது. இதன் மூலம் கோவா, தெலங்கானா, மற்றும் அந்தமான் மற்றும் நிகோபார் தீவுகளுக்கு அடுத்தபடியாக, ஜல்ஜீவன் திட்டத்தின் கீழ் கிராமங்களில் ஒவ்வொரு வீட்டிலும் குடிநீர் குழாய் இருக்கும் 4வது மாநிலம்/யூனியன் பிரதேசமாக புதுச்சேரி மாறியுள்ளது.
கொவிட்-19 தொற்று சவால்களுக்கு இடையிலும், மக்களுக்கு பாதுகாப்பான குடிநீர் வழங்க, ஜல் ஜீவன் திட்டம் மாநிலங்கள்/யூனியன் பிரதேசங்களுடன் இணைந்து அமல்படுத்தப்பட்டு வருகிறது.
2024ம் ஆண்டுக்குள், அனைத்து கிராம வீடுகளுக்கும் குடிநீர் குழாய் இணைப்பு வழங்குவதுதான் இத்திட்டத்தின் இலக்கு.
புதுச்சேரியின் சாதனை, ஜல் ஜீவன் திட்டம் வெற்றிக்கு மற்றொரு உதாரணம். இதன் மூலம் கிராமங்களில் உள்ள மக்கள், வீட்டில் கைக் கழுவும் பழக்கத்தை பின்பற்ற முடியும். பொது குழாய்களில் கூட்டத்தை தவிர்த்து சமூக இடைவெளியை பராமரிக்க முடியும். சட்டப்பேரவை தேர்தல் காரணமாக, இந்த சாதனை தாமதமானாலும், புதுச்சேரி நிர்வாகத்தின் முயற்சிகள் பாராட்டத்தக்கவை.
புதுச்சேரியில் உள்ள 1.16 லட்சம் கிராம வீடுகளில் தற்போது குடிநீர் குழாய் இணைப்பு உள்ளது. இலக்கு காலத்துக்கு முன்பே, வீட்டுக்கு வீடு குழாய் இணைப்பு அந்தஸ்தை புதுச்சேரி சாதித்துள்ளது.
புதுச்சேரி தற்போது, வீடுகளில் இருந்து வெளியேறும் கழிவு நீரை சுத்திகரிக்க திட்டமிட்டு வருகிறது. நீர்வள நிலைத்தன்மையை நோக்கி புதுச்சேரி தீவிரமாக பணியாற்றி வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1717483
-------
(Visitor Counter : 206
பிரதமர் அலுவலகம்
திரு கே வி சுப்ரமணியனின் எதிர்கால முயற்சிகளுக்கு பிரதமர் வாழ்த்து
டாக்டர் கே வி சுப்ரமணியனின் எதிர்கால முயற்சிகள் சிறக்க பிரதமர் திரு நரேந்திர மோடி வாழ்த்து தெரிவித்துள்ளார். தலைமை பொருளாதார ஆலோசகராக தமது மூன்று ஆண்டு பதவிக்காலத்தை நிறைவுசெய்த டாக்டர் சுப்பிரமணியன் அப்பொறுப்பில் இருந்து விலகுவதாக அறிவித்துள்ளார்.
"SubramanianKri உடன் பணியாற்றியது மகிழ்ச்சி அளிக்கிறது. அவரது கல்வி திறமை, முக்கிய பொருளாதார மற்றும் கொள்கை விஷயங்கள் மற்றும் சீர்திருத்த ஆர்வத்தின் மீதான தனித்துவமான கண்ணோட்டங்கள் குறிப்பிடத்தக்கவை. அவருடைய வருங்கால முயற்சிகளுக்கு நல்வாழ்த்துகள்", என பிரதமர் டிவிட்டரில் பதிவிட்டுள்ளார்.
புவி அறிவியல் அமைச்சகம்
ஐதராபாத்தில் உள்ள பெருங்கடல் தகவல் சேவைகளுக்கான இந்திய தேசிய மையத்தில் தூய்மை வாரம்
மத்திய புவி அறிவியல் அமைச்கத்தின் கீழ் ஐதராபாத்தில் இயங்கும் தன்னாட்சி நிறுவனமான பெருங்கடல் தகவல் சேவைகளுக்கான இந்திய தேசிய மையத்தில் தூய்மை வாரம் ஜூலை 15 வரை கடைபிடிக்கப்பட்டது. திறந்தவெளி கழிப்பறை முறையை அகற்றுதல், திட மற்றும் திரவக் கழிவுகளை திறம்பட நிர்வகித்தல், சுற்றுச்சூழலுக்கு உகந்த பாதுகாப்பான மற்றும் நிலைத்த சுகாதார முறைகளைக் கடைபிடித்தல், ஒட்டுமொத்த தூய்மை ஆகியவற்றை இலக்குகளாகக் கொண்டு பல்வேறு செயல்பாடுகள் மேற்கொள்ளப்பட்டன. இந்த நிறுவன வளாகத்தில் மரம் நடுதல் மற்றும் தனிநபர் சுகாதாரத்திற்கான விழிப்புணர்வு நிகழ்ச்சியும் நடைபெற்றது.
குடியரசுத் துணைத் தலைவர் செயலகம்
செர்பியா, மால்டா மற்றும் ரொமானியா நாடுகளுக்கு குடியரசுத் துணைத் தலைவர் பயணம்
செப்டம்பர் 14 முதல் 21 வரை குடியரசுத் துணைத் தலைவர் திரு. எம். வெங்கையா நாயுடு, செர்பியா, மால்டா, ரொமானியா ஆகிய நாடுகளுக்கு பயணம் மேற்கொள்ளவுள்ளார். மூன்று நாடுகளின் மாநிலங்களவை தலைவர்களுடன் குடியரசுத் துணைத் தலைவர் கலந்துரையாடுவார். அவரின் முன்னிலையில் புரிந்துணர்வு ஒப்பந்தங்களும் கையெழுத்திடப்படும். மாநிலங்களவைத் தலைவரான திரு. வெங்கையா நாயுடு, பிற நாடுகளின் மாநிலங்களவைத் தலைவர்களுடன் பிரமுகர்கள் அளவிலான பேச்சுவார்த்தை நடத்துவதுடன், நாடாளுமன்றங்களிலும் உரையாற்றவுள்ளார்.
குடியரசுத் துணைத் தலைவரின் இந்தப் பயணத்தின் மூலம், மூன்று நாடுகளுடனான இருதரப்பு உறவு மேலும் வலுப்படும் என்று எதிர்பார்க்கப்படுகிறது. இந்தப் பயணம் பொருளாதாரம், சுற்றுச்சூழல், வர்த்தகம், கலாச்சாரம் ஆகிய துறைகள் தொடர்பான தகவல்களையும், நிபுணர்களையும் இருநாடுகளுக்கு இடையே பரிமாற்றம் செய்துகொள்ள உதவும்.
மேலும் விவரங்களுக்கு www.pib.nic.in என்ற இணையதளத்தை பார்க்கவும்.
சுகாதாரம் மற்றும் குடும்ப நலத்துறை அமைச்சகம்
கொரோனாவினால் பாதிக்கப்பட்டு குணமடைந்தவர்களின் எண்ணிக்கை 90 சதவீதத்தை எட்டி இந்தியா புதிய மைல்கல்; பரிசோதனை மையங்களின் எண்ணிக்கையும் 2000ஐ தாண்டியது
கொரோனாவுக்கு எதிரான போராட்டத்தில் இந்தியா மேலும் ஒரு மைல்கல் சாதனையைப் படைத்துள்ளது. தேசிய அளவில் இந்த நோயால் பாதிக்கப்பட்டு குணமடைந்தவர்களின் விகிதம் இன்று 90 சதவீதத்தைத் தாண்டியுள்ளது. கடந்த 24 மணி நேரத்தில் 62,077 பேர் குணமடைந்து வீடு திரும்பியுள்ள நிலையில், 50,129 பேருக்கு புதிதாக நோய்தொற்று ஏற்பட்டிருப்பது கண்டுபிடிக்கப்பட்டுள்ளது.
இந்தியாவில் கொரோனா நோய் தொற்றினால் தற்போது 6,68,154 பேர் பாதிக்கப்பட்டுள்ளனர். இந்த எண்ணிக்கை நோயால் மொத்தம் பாதிக்கப்பட்டவர்களில் 8.50 சதவீதமாகும். கொரோனா தொற்றிலிருந்து குணமடைந்து வீடு திரும்பியுள்ளவர்களின் எண்ணிக்கையும் தொடர்ந்து உயர்ந்து வருகிறது. இதுவரை 70,78,123 பேர் குணமடைந்துள்ளனர். புதிதாக குணமடைந்தவர்கள் 75 சதவீதத்தினர் தமிழ்நாடு, கேரளா, ஆந்திரப் பிரதேசம், கர்நாடகா, மகாராஷ்டிரா, மேற்கு வங்கம், டில்லி, அசாம், உத்தர பிரதேசம் மற்றும் சத்தீஸ்கர் மாநிலங்கள் மற்றும் யூனியன் பிரதேசங்களைச் சேர்ந்தவர்கள்.
பாதிக்கப்பட்டுள்ளவர்களின் எண்ணிக்கை தொடர்ந்து குறைந்து வருகின்றது. தற்போது 7 லட்சத்திற்கும் குறைவாக 6,80,680 பேர் இந்த நோயால் பாதிக்கப்பட்டு சிகிச்சை மேற்கொண்டு வருகின்றனர். இது நாட்டின் மொத்த பாதிப்பில் 8.71 சதவீதமாகும்.
மத்திய அரசின் வியூகத்தின் அடிப்படையில் மாநிலங்கள் மற்றும் யூனியன் பிரதேசங்களில் செயல்படுத்தப்பட்டு வரும் பரிசோதனைகள், சிகிச்சை முறைகள், கண்காணிப்பு நடவடிக்கைகள் போன்றவற்றினால், நாள்தோறும் நோயால் பாதிக்கப்பட்டுள்ளவர்களின் எண்ணிக்கை குறைந்து வருகின்றது. குணமடைந்தோருக்கும், பாதிக்கப்பட்டு சிகிச்சை பெற்றோருக்குமான இடைவெளி 64 லட்சத்தைத் தாண்டி 64,09,969 ஆக பதிவாகியுள்ளது.
கடந்த ஒரு மாதமாக தொடர்ந்து உயிரிழந்தவர்களின் எண்ணிக்கை ஆயிரத்திற்கும் குறைவாக பதிவாகி வருகிறது. கடந்த 2ஆம் தேதி முதல் உயிரிழந்தவர்களின் எண்ணிக்கை 1100க்கும் குறைவாக பதிவாகி வரும் நிலையில், கடந்த 24 மணி நேரத்தில் 578 பேர் கொரோனாவால் உயிரிழந்துள்ளனர்.
மேலும் கொரோனா பரிசோதனை மையங்களின் எண்ணிக்கையிலும் இந்தியா மற்றுமொரு சாதனை புரிந்துள்ளது. நாட்டில் உள்ள பரிசோதனை மையங்களின் எண்ணிக்கை 2000ஐ தாண்டி 2003ஆக உயர்ந்துள்ளது. இவற்றில் 1126 அரசு பரிசோதனை மையங்களும், 877 தனியார் மையங்களும் ஆகும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1667425
------
(